ఘాతుకం కానిదేది? | Kadali Taraga : A Wave in the Ocean !
← వాకపల్లి టు లుంబిని
Samal Final Report →
ఘాతుకం కానిదేది?
Posted on September 11, 2007	by ఎన్.వేణుగోపాల్
'వాకపల్లిలో అత్యాచారాలు జరగలేదు, పోలీసులను అప్రతిష్టపాలు చేసే ప్రయత్నమది' అని ఆ నేరం జరిగిన మరుక్షణమే నేరస్తులకు క్లీన్ చిట్ ఇచ్చినవాళ్లే, 'వాకాడు నేరస్తులను వదిలిపెట్టం' అని ఈ నేరస్తుల గురించి మాత్రం భీషణప్రతిజ్ఞలు చేయడం, రాజ్యం అన్ని వర్గాలమధ్య సమన్యాయం పాటించి, చట్టం ఎదుట అందరినీ సమానంగా చూస్తుందనే కనీస ప్రజాస్వామ్యసూత్రానికి అపహాస్యం. 'మేము ఎవరిపక్షానా మాట్లాడడంలేదు, తటస్థంగా, నిష్పాక్షికంగా ఉంటాం' అని అనేవాళ్ళు కనీసం రెండిటినీ సమానంగా నేరాలుగా, ఘాతుకాలుగా అంగీకరించవలసి ఉంటుంది. రెండు నేరాల మీద ఒకేరకంగా స్పందించి ఒకేరకమైన చర్యలు తీసుకోవలసి ఉంటుంది. కాని దురదృష్టవశాత్తూ ఏలినవారి స్పందనలలో ఈ వైరుధ్యం ప్రతిక్షణం కొట్టవచ్చినట్టు కనబడుతున్నది.
మన నిత్యజీవితంలో ఘాతుకాల మీద ఘాతుకాలు జరిగిపోతుంటే కొన్నిటిని మాత్రం ఘోరం, ఘాతుకం, దారుణం, దురాగతం అని గగ్గోలు పెడుతూ, మరికొన్ని ఘాతుకాల గురించి మౌనం వహించడమో, అవి జరగనట్టు నటించడమో అసలు సమస్య. ఒక ఘాతుకాన్ని మాత్రం దాని చరిత్ర నుంచి, దాని కారణాలనుంచి, అది ఒక పర్యవసానం మాత్రమే అయిన సుదీర్ఘ క్రమం నుంచి వేరుచేసి, ఆ ఘాతుకం అప్పుడే మందుపాతరయి పేలినట్టు మాట్లాడడం అసలు సమస్య. మందుపాతరకయినా, అటువంటి మరే 'ఘాతుకానిక'యినా దశాబ్దాల చరిత్ర ఉంది. అనేక ఘటనల, పరిణామాల, కార్యకారణ సంబంధాల, పర్యవసానాల సంక్లిష్ట దృశ్యం అది.
ఒక మాజీ ముఖ్యమంత్రిని లక్ష్యంగా చేసుకుని ఆయనను చంపడం కోసమే మందుపాతర పేల్చడం ఘాతుకమే కావచ్చు. అసలు ఏ మనిషినయినా చంపాలనే ఉద్దేశ్యంతో ఒక చర్యకు పూనుకోవడం ఘాతుకమే. దాన్నేమీ సమర్థించనవసరంలేదు. ఖండించడం చాల సులభం. కాని అది ఏ నేపథ్యంలో జరిగిందో అర్థం చేసుకోకపోతే అటువంటి ఘటనలు మళ్లీమళ్లీ జరుగుతూనే ఉంటాయి, మనం ఖండిస్తూనే ఉంటాం, ఇంకా ఇంకా తీవ్రమైన పదజాలంతో ఖండించినా ఆ ఘటనలు ఆగవు. ఆ ఘటనలు జరగడానికి కారణమైన మౌలికాంశాలమీద చర్చ జరగకుండా, ఆ కారణాలను తొలగించే ప్రయత్నం జరగకుండా ఆ పరిణామాలు మారవు.
మందుపాతరలు పేల్చి నాయకులనో, వారి విధానాలను అమలుచేసే ప్రభుత్వాధికారులనో చంపడానికి ప్రయత్నించడం అనే పరిణామం ఈ రాష్ట్రంలోకి ఎప్పుడు, ఎందుకు ప్రవేశించిందో నిజాయితీగా గుర్తించగలిగిన ధైర్యం మనకుంటే నాలుగు దశాబ్దాల చరిత్ర ఎన్నో పాఠాలు చెపుతుంది. ప్రభుత్వం చట్టవ్యతిరేకంగా ప్రవర్తించడం ప్రారంభించిననాడే ప్రజాసమూహాల చట్టవ్యతిరేక ప్రవర్తనకు సాధికారత దొరికింది. రాజ్యాంగమే హామీ ఇచ్చిన సమానత్వం, సమన్యాయం, స్వేచ్ఛ నిజంగా అమలు కావాలని నిలదీసిన రాజకీయ పక్షాన్ని, ప్రభుత్వమే ప్రకటించిన భూసంస్కరణలు అమలు చేయాలని కోరిన రాజకీయ పక్షాన్న, ఈ పాలనా విధానం కింద అవి అమలు కావు అనే విశ్వాసంతో ప్రత్యామ్నాయం కోసం ప్రయత్నించిన రాజకీయపక్షాన్ని ఎటువంటి విచారణ లేకుండా, రాజ్యాంగరక్షణలు నిరాకరించి కాల్చి చంపవచ్చుననే విధానం మొదలయిన ఇరవైఏళ్ల తర్వాత మందుపాతరలు మొదలయ్యాయి. భిన్నరాజకీయవిశ్వాసాలు ఉన్నవారిని చంపడం ఒక పాలనా విధానంగా కొనసాగించడం అసలు ఘాతుకం. ఆ ఘాతుకం మొదలయి చాల రోజులయింది. ఇప్పుడు జరిగిన ఘాతుకాన్ని సమర్థించనక్కరలేదుగాని అది ఏ ఘాతుకాలకు ఫలితమో మాత్రం అర్థంచేసుకోవాలి. ఒక ఘాతుకాన్ని విడదీసి చూసినప్పుడు అందులో బాధితవ్యక్తులకు ప్రత్యక్షప్రమేయం కూడ లేకపోవచ్చు. కాని అది ఒక పాలనావిధానం అయినప్పుడు ఆ పాలనకు అధినాయకత్వం వహించేవారే అందుకు బాధ్యులని అనిపించడం సహజం.
హైదరాబాద్ మతకల్లోలాల తర్వాత 1991 చివరిలో ముఖ్యమంత్రిగా అధికారానికి వచ్చిన జనార్దనరెడ్డి ప్రైవేటు ఇంజనీరింగు కాలేజీల అనుమతుల కుంభకోణంతో 1992 చివరిలో రాజీనామాచేశారు. ప్రస్తుత సందర్భంలో ఆయన పాలన గురించి గుర్తు చేసుకోవలసిన అంశాలు రెండున్నాయి. అప్పటికి నక్సలైట్ల వైపునుంచి పెద్ద హింసాచర్యలు లేకుండానే, వారి హింసాచర్యలను అడ్డుకోవడానికి సాధారణ చట్టాలు సరిపోతుండగానే, బహుశా అప్పుదు ముమ్మరంగా జరుగుతుండిన భూఆక్రమణలను అడ్డుకోవడానికి, రాజీవ్ గాంధీ మొదటి వర్ధంతి రోజున 1992 మే 21 న ప్రతీకాత్మకంగా ఆయన నక్సలైటు పార్టీ మీద నిషేధం ప్రకటించారు. ఆ ప్రకటన ఒక కాలంచెల్లిన, సుప్రీంకోర్టు కొట్టివేసిన చట్టం ఆధారంగా చేయడం, అదితెలిసి నాలికకరుచుకుని మరొక నెలతర్వాత కొత్త ఆర్డినెన్సు తీసుకురావడం మరొక పిట్టకథ. ఆ పార్టీ మీద నిషేధానికి అది సాయుధ పార్టీ అనే సాకు అయినా ఉంది. కాని దానితోపాటు ఒక విద్యార్థి సంఘాన్ని, ఒక యువజన సంఘాన్ని, ఒక రైతుకూలీ సంఘాన్ని, ఒక గని కార్మిక సంఘాన్ని కూడ నిషేధించి ప్రపంచచరిత్రలోనే ఎక్కడాలేని రికార్డు సృష్టించిన ఘనత ఆయన ప్రభుత్వానిది. ఆ నిషేధం ఎన్ కౌంటర్ హత్యల పాలనా విధానంతో కలగలిసి 1991లో 104 గా ఉన్న ఎన్ కౌంటర్ హత్యలు 1992లో 256 అయ్యాయి. ఆ ఎన్ కౌంటర్లు ఎంత విచ్చలవిడిగా జరిగాయో హైదరాబాద్ నడిబొడ్డున పత్రికావిలేకరి గులాం రసూల్ ను, ఆయనతోపాటు ఉన్న పాపానికి విజయప్రసాద్ ను చంపి ఎన్ కౌంటర్ గా ప్రకటించడమే, ఆ ఎన్ కౌంటర్ ను ప్రభుత్వం సమర్థించడమే నిదర్శనం.
మరి మందుపాతరే మార్గమా అని ఎవరయినా అడగవచ్చు. కాదు అని కచ్చితంగా చెప్పవచ్చు. కాని చట్టబద్ధపాలన లేనప్పుడు, చట్టం ఎదుట అందరూ సమానం కానప్పుడు, ప్రతినేరానికీ, ముఖ్యంగా పెద్దలు, సంపన్నులు, ప్రభుత్వాధికారులు, పోలీసులు చేసిన నేరాలకు చట్టం సరైన శిక్ష విధిస్తుందనే నమ్మకం లేనప్పుడు చట్ట వ్యతిరేక చర్యలే రాజమార్గమని ప్రజలు అనుకునే స్థితి వస్తుంది. ఒక కలిగిన వారి ఇంట్లో రెండు హత్యలు జరుగుతాయి, కేసు కూడ ఉండదు. హంతకుడు, పోనీ నిందితుడు, ఆస్పత్రిలో కొన్నాళ్లు చికిత్సారాజభోగాలనుభవించి విచారణ కూడ లేకుండా మిగిలిపోతాడు. ఒక అంతర్జాతీయ ప్రఖ్యాతి గల రచయితమీద హత్యాయత్నంచేసినవాళ్లు అధికారపక్ష మిత్రులు గనుక అసలు ఆ ఆరోపణే ఎదుర్కోరు. ఐదువేలమందిని ఎన్ కౌంటర్ ల పేరుమీద చంపితే ఒక్క హత్యకేసు కూడ నమోదు కాదు. వేలమందిని చంపిన యూనియన్ కార్బడ్ ఆండర్సన్ కు ప్రభుత్వం రాజభోగాలు కల్పిస్తుంది. మారణకాండకు ప్రోత్సాహమందించిన వ్యక్తి సర్వోత్తమ ముఖ్యమంత్రిగా మన్ననలందుకుంటాడు. తమ రాజకీయార్థిక విధానాల ద్వారా లక్షలాదిమంది ఉపాధిపోగొట్టినవాళ్లు, వేలమంది ఆత్మహత్యలకు కారణమైనవాళ్లు గౌరవనీయమైన రాజకీయవేత్తలుగా ఉంటారు. కాని ఏ నేరం చేయని వాళ్లకు, చిన్న నేరాలు చేసినవాళ్లకు మాత్రం హత్యకేసులూ, హత్యాయత్నంకేసులూ, రోజులతరబడి నరకకూపాలలో చిత్రహింసలూ, లాకప్ మరణశిక్షలూ దక్కుతాయి.
ఇంత బహిరంగంగా, ఇంత నిస్సిగ్గుగా, కనీస చట్టబద్ధపాలన ఆభాస కూడ లేకుండా పాలన నడుస్తున్నప్పుడు ప్రజలో, ప్రజాసమూహాలో, ప్రత్యామ్నాయ రాజకీయాలు పాటించేవారో చట్టాన్ని తమచేతుల్లోకి తీసుకోవడం సహజం. చట్టాన్ని పాటించేబాధ్యత ఉన్నవారు, చట్టాన్ని కాపాడతామని ప్రమాణంచేసి అధికారంలో ఉన్నవారు చట్టాన్ని అడుగడుగునా ఉల్లంఘిస్తున్నప్పుడు ప్రజలు "నేరాలు" చేయకతప్పని స్థితి వస్తుంది. పదహారో లూయీ తల పారిస్ వీథుల్లో దొర్లడం ఘాతుకమే కావచ్చును గాని, ఫ్రెంచి విప్లవచరిత్రకారులెవ్వరూ ఆ ఘాతుకాన్ని హఠాత్తుగా జరిగిన ఘటనగా చూడలేదు. అనేకఘాతుకాల పర్యవసానంగా చూశారు. ఆంధ్రదేశంలో చరిత్ర వెనక్కి నడుస్తూ ఇరవైఒకటో శతాబ్దం నుంచి పద్దెనిమిదో శతాబ్దానికి చేరుకుంటున్నట్టున్నది.
ghaatukam kaanidedi? | Kadali Taraga : A Wave in the Ocean !
u vaakapalli tu lumbini
Samal Final Report u
ghaatukam kaanidedi?
Posted on September 11, 2007uby en.venugopal
'vaakapallilo atyaachaaraalu jaragaledu, poliisulanu apratishtapaalu chese prayatnamadi' ani aa neram jarigina marukshaname nerastulaku cleen chit ichinavalle, 'vaakaadu nerastulanu vadilipettam' ani ee nerastula gurinchi maatram bheeshanapratignalu cheyadam, rajyam anni vargaalamadhya samanyayam paatinchi, chattam eduta andarinee samaanamgaa chustundane kaneesa prajaaswaamyasuutraan apahasyam. 'memu evaripakshana matladadamledu, tatasthamgaa, nishpaakshikamgaa untaam' ani anevallu kaneesam renditinii samaanamgaa neraalugaa, ghaatukaalugaa angeekarinchavalasi untundi. rendu neraala meeda okerakamgaa spandinchi okerakamaina charyalu teesukovalasi untundi. kaani duradrushtavasaattuu elinavari spandanalalo ee vairudhyam pratikshanam kottavachinattu kanabadutunnadi.
mana nityajeevitamlo ghaatukaala meeda ghaatukaalu jarigipotunte konnitini maatram ghoram, ghaatukam, daarunam, duragatam ani gaggolu pedutuu, marikonni ghaatukaala gurinchi mounam vahinchadamo, avi jaraganattu natinchadamo asalu samasya. oka ghaatukaanni maatram daani charitra nunchi, daani kaaranaalanunchi, adhi oka paryavasanam matrame ayina sudeergha kramam nunchi veruchesi, aa ghaatukam appude mandupaatarayi paelinattu matladadam asalu samasya. mandupaatarakayinaa, atuvanti mare 'ghaatukaanika'yina dasaabdaala charitra undi. aneka ghatanala, parinaamaala, kaaryakaarana sambandhaala, paryavasanala sanklishta drushyam adhi.
oka maji mukhyamantrini lakshyamgaa chesukuni aayananu champadam kosame mandupaatara pelchadam ghatukame kaavachhu. asalu e manishinayina champalane uddesyamto oka charyaku poonukovadam ghatukame. daanneemee samardhinchanavasaramledu. khandinchadam chaala sulabham. kaani adhi e nepathyamlo jarigindo artham chesukokapothe atuvanti ghatanalu mallimalli jarugutune untaayi, manam khandistune untaam, inka inka teevramaina padajaalamto khandinchina aa ghatanalu aagavu. aa ghatanalu jaragadaaniki kaaranamaina moulikaamsaalameeda charcha jaragakunda, aa kaaranaalanu tolaginche prayatnam jaragakunda aa parinaamaalu maaravu.
mandupaataralu pelchi naayakulano, vaari vidhaanaalanu amaluchese prabhutvaadhikaarulano champadaaniki prayatninchadam ane parinaamam ee rashtramloki eppudu, enduku pravesinchindo nijaayitiigaa gurtinchagaligina dhairyam manakunte naalugu dasaabdaala charitra enno paataalu cheputundi. prabhutvam chattavyatirekamgaa pravartinchadam praarambhinchinanaade prajasamuhala chattavyatireka pravartanaku saadhikaarata dorikindi. rajyangame haami ichina samaanatvam, samanyayam, swechha nijamgaa amalu kaavaalani niladeesina rajakeeya pakshaanni, prabhutvame prakatinchina bhusamskaranalu amalu cheyalani korina rajakeeya pakshaanna, ee palana vidhaanam kinda avi amalu kaavu ane vishwaasamtho pratyaamnaayam kosam prayatninchina raajakeeyapakshaanni etuvanti vichaarana lekunda, raajyaangarakshanalu niraakarinchi kaalchi champavachunane vidhaanam modalayina iravailla tarvaata mandupaataralu modalayyayi. bhinnarajakiyaviswasa unnavaarini champadam oka palana vidhaanamgaa konasaginchadam asalu ghaatukam. aa ghaatukam modalayi chaala rojulayindi. ippudu jarigina ghaatukaanni samarthinchanakkaraleduga adhi e ghaatukaalaku phalitamo maatram ardhamchesukovali. oka ghaatukaanni vidadeesi chusinappudu andulo baadhitavyaktulaku pratyakshaprameyam kuuda lekapovachhu. kaani adhi oka palanavidhanam ayinappudu aa paalanaku adhinaayakatvam vahinchevaare anduku baadhyulani anipinchadam sahajam.
hyderabad matakallolaala tarvaata 1991 chivarilo mukhyamantrigaa adhikaaraaniki vachina janardanareddy praivetu injaneeringu kaalejeela anumatula kumbhakonamto 1992 chivarilo rajinamachesaru. prastuta sandarbhamlo aayana paalana gurinchi gurtu chesukovalasina amsaalu rendunnayi. appatiki naksalaitla vaipununchi pedda himsaacharyalu lekundane, vaari himsaacharyalanu addukovadaniki saadhaarana chattaalu saripotundagaane, bahusa appudu mummaramgaa jarugutundina bhooakramanalanu addukovadaniki, rajiv gaandhi modati vardhanti rojuna 1992 mee 21 na prateekaatmakamgaa aayana naksalaitu party meeda nishedham prakatinchaaru. aa prakatana oka kaalanchellina, supreenkortu kottivesina chattam aadhaaramgaa cheyadam, aditelisi naalikakaruchukuni maroka nelatarvaata kotta ardinensu teesukuraavadam maroka pittakatha. aa party meeda nishedhaaniki adhi saayudha party ane saaku aina undi. kaani daanitopaatu oka vidyaarthi sanghaanni, oka yuvajana sanghaanni, oka raitukuulii sanghaanni, oka gani kaarmika sanghaanni kuuda nishedhinchi prapanchacharithralone ekkadaaleni rikaardu srushtinchina ghanata aayana prabhutvaanidi. aa nishedham en counter hatyala palana vidhaanamtho kalagalisi 1991loo 104 gaa unna en counter hatyalu 1992loo 256 ayyai. aa en counterlu entha vichchalavidigaa jarigayo hyderabad nadibodduna patrikaavilekari gulam rasool nu, aayanathopaatu unna paapaaniki vijayaprasad nu champi en counter gaa prakatinchadame, aa en counter nu prabhutvam samarthinchadame nidarsanam.
mari mandupaatare margama ani evarayina adagavachhu. kaadu ani kachitamgaa cheppavachhu. kaani chattabaddhapaalana lenappudu, chattam eduta andaruu samanam kaanappudu, pratinaeraanikii, mukhyamgaa peddalu, sampannulu, prabhutvaadhikaarulu, poliisulu chesina neraalaku chattam saraina shiksha vidhistundane nammakam lenappudu chatta vyatireka charyale rajamargamani prajalu anukune sthiti vastundi. oka kaligina vaari intlo rendu hatyalu jarugutaayi, kesu kuuda undadu. hantakudu, ponee ninditudu, aaspatrilo konnaallu chikitsaaraajabhogaalanubhakha vichaarana kuuda lekunda migilipotadu. oka antarjaatiiya prakhyaati gala rachayitameeda hatyayatnanchesinavall adhikarapaksha mitrulu ganuka asalu aa aaropane edurkoru. aiduvelamandini en counter la paerumeeda champithe okka hatyakesu kuuda namodu kaadu. velamandini champina unian carbad anderson ku prabhutvam rajabhogalu kalpistundi. maaranakaandaku prothsaahamandinchina vyakti sarvottama mukhyamantrigaa mannanalandukuntadu. tama raajakeeyaarthika vidhaanaala dwara lakshalaadimandi upaadhipogottinavaalla, velamandi aatmahatyalaku kaaranamainavaallu gouravaneeyamaina raajakeeyavettalugaa untaaru. kaani e neram cheyani vaallaku, chinna neraalu chesinavallaku maatram hatyakesuluu, hatyaayatnankesuluu, rojulatarabadi narakakuupaalalo chitrahimsaluu, lakap maranasikshaluu dakkutaayi.
inta bahirangamgaa, inta nissiggugaa, kaneesa chattabaddhapaalana aabhasa kuuda lekunda paalana nadustunnappudu prajalo, prajasamuhalo, pratyaamnaaya rajakeeyaalu patinchevaro chattaanni tamachetulloki teesukovadam sahajam. chattaanni paatinchebaadhyata unnavaaru, chattaanni kaapaadataamani pramaananchesi adhikaaramlo unnavaaru chattaanni adugaduguna ullanghistunnappuda prajalu "neraalu" cheyakatappani sthiti vastundi. padahaaro lui tala paris veedhullo dorladam ghatukame kaavacchunu gaani, frenchi viplavacharitrakaaruleva aa ghaatukaanni hataattugaa jarigina ghatanaga chudaledu. anekaghaatukaala paryavasaanamgaa chusaru. aandhradesamlo charitra venakki nadustuu iravaiokato sataabdam nunchi paddenimido sataabdaaniki cherukuntunnattunna.